P6_TA(2004)0097

Sõidukitega seotud piiriülene kuritegevus *

Euroopa Parlamendi õigusloomega seotud resolutsioon Madalmaade Kuningriigi algatuse kohta sõidukitega seotud piiriüleste mõjudega kuritegevuse vastu võitlemist käsitleva nõukogu otsuse vastuvõtmiseks (5450/2004, 5216/2004 - C5-0056/2004 - 2004/0803(CNS))

(Nõuandemenetlus)

Euroopa Parlament,

- võttes arvesse Madalmaade Kuningriigi algatust (5450/2004, 5216/2004) [1];

- võttes arvesse EÜ asutamislepingu artikli 34 lõiget 2;

- võttes arvesse EÜ asutamislepingu artikli 39 lõiget 1, mille alusel nõukogu konsulteeris parlamendiga (C5-0056/2004);

- võttes arvesse Schengeni acquis Euroopa Liitu integreerimise protokolli, mille alusel nõukogu konsulteeris parlamendiga;

- võttes arvesse kodukorra artikleid 93 ja 51;

- võttes arvesse kodanikuvabaduste, justiits- ja siseasjade komisjoni raportit ning transpordi ja turismikomisjoni arvamust (A6-0052/2004);

1. kiidab Madalmaade Kuningriigi algatuse muudetud kujul heaks;

2. palub nõukogul oma teksti vastavalt muuta;

3. palub nõukogul parlamenti informeerida, kui nõukogu kavatseb kõrvale kalduda parlamendi poolt heaks kiidetud tekstist;

4. palub nõukogul parlamendiga uuesti konsulteerida, kui nõukogu kavatseb Madalmaade Kuningriigi algatust oluliselt muuta;

5. teeb oma presidendile ülesandeks edastada parlamendi seisukoht nõukogule ja Euroopa Komisjonile ning Madalmaade Kuningriigi valitsusele.

MADALMAADE KUNINGRIIGI ETTEPANEK | PARLAMENDI MUUDATUSETTEPANEKUD |

Muudatusettepanek 1

Viide 4

—Võttes arvesse nõukogu 27. mai 1999. aasta resolutsiooni teatavaid marsruute kasutava rahvusvahelise kuritegevuse vastu võitlemise kohta nendel teedel, | kustutatud |

Muudatusettepanek 2

Põhjendus 1

1) Euroopa Liidu liikmesriikides varastatakse igal aastal hinnanguliselt 1,2 miljonit mootorsõidukit. | kustutatud |

Muudatusettepanek 3

Põhjendus 2

2) Need vargused toovad kaasa märkimisväärse kahju, mis ulatub vähemalt 15 miljardi euroni aastas. | 2) Sõidukitega seotud kuritegevus on väga suure ulatusega piirülene nähtus, mis toob kaasa märkimisväärse majandusliku kahju. |

Muudatusettepanek 4

Põhjendus 3

3) Suur osa nendest sõidukitest, hinnanguliselt 30-40%, varastatakse organiseeritud kuritegevuse esindajate poolt ning ehitatakse seejärel ümber ja eksporditakse teistesse riikidesse Euroopa Liidu siseselt ja sellest väljaspool. | 3) Suur osa Euroopa Liidu liikmesriikides varastatud sõidukitest varastatakse organiseeritud kuritegevuse esindajate poolt ning ehitatakse seejärel ümber ja eksporditakse teistesse riikidesse Euroopa Liidu siseselt ja sellest väljaspool. |

Muudatusettepanek 5

Põhjendus 6

6) Mootorsõidukitega seotud kuritegevus võib rahvusvahelisel pinnal olla seotud ka muude kuriteoliikidega, nagu uimasti-, tulirelva- ja inimkaubandus. | 6) Mootorsõidukitega seotud kuritegevus võib rahvusvahelisel pinnal olla seotud ka muude kuriteoliikidega, nagu uimasti-, tulirelva- ja inimkaubandus, koormate röövimine ja varastamine. |

Muudatusettepanek 6

Põhjendus 9

9) Eriti oluline on politseiteenistuste, tolli ja sõidukiregistri asutuste vaheline koostöö, samuti teabe andmine asjaomastele pooltele. | 9) Eriti oluline on siseriiklike pädevate asutuste vaheline koostöö, samuti teabe andmine asjaomastele pooltele. |

Muudatusettepanek 7

Põhjendus 9 a (uus)

| 9 a) Tuleb aktiivselt ergutada tihedat koostööd riiklike pädevate ametiasutuste ning riiklike ja eraorganisatsioonide vahel, mis on juba loonud tõhusad menetlused sõidukitega seotud kuritegevuse vastu võitlemiseks. |

Muudatusettepanek 8

Põhjendus 13 a (uus)

| 13 a) Komisjon peaks kavandama ulatusliku tegevusplaani sõidukeid ja koormaid puudutava sõidukitega seotud rahvusvahelise kuritegevuse ärahoidmiseks ning selle vastu võitlemiseks. Antud plaan peaks sisaldama ülevaate erinevatest õigusaktidest, mis on vajalikud selle probleemi lahendamiseks. |

Muudatusettepanek 9

Artikli 2 lõige 2

2. Erilist tähelepanu osutatakse seostele sõidukivarguste ja ebaseadusliku auto kaubanduse ning muude kuriteoliikide, nagu uimasti-, tulirelva- ja inimkaubanduse vahel. | 2. Erilist tähelepanu osutatakse seostele sõidukivarguste ja ebaseadusliku sõiduki kaubanduse ning muude kuriteoliikide, nagu uimasti-, tulirelva- ja inimkaubanduse ning koormate röövimise ja varastamise vahel. |

Muudatusettepanek 10

Artikli 3 lõige 1

Liikmesriigid võtavad vajalikud meetmed tõhustamaks vastastikust koostööd siseriiklike pädevate asutuste vahel (politsei, toll ja sõidukiregistriasutused), et võidelda piiriülese sõidukitega seotud kuritegevusega, muu hulgas koostöölepingute abil. | Liikmesriigid võtavad vajalikud meetmed tõhustamaks vastastikust koostööd siseriiklike pädevate asutuste vahel, et võidelda piiriülese sõidukitega seotud kuritegevusega, muu hulgas koostöölepingute abil. |

Muudatusettepanek 12

Artikli 5 lõige 2

2. Liikmesriigid volitavad kontaktpunkte vahetama kehtivate õigusaktide alusel sõidukitega seotud kuritegevust puudutavaid kogemusi, eriteadmisi ning üldist ja tehnilist teavet. | 2. Liikmesriigid volitavad kontaktpunkte vahetama kehtivate õigusaktide alusel sõidukitega seotud kuritegevust puudutavaid kogemusi, eriteadmisi ning üldist ja tehnilist teavet. Teabevahetus laieneb sõidukitega seotud kuritegevuse ennetamise meetoditele ja parimatele kasutusviisidele. Selline teabevahetus ei hõlma isikuandmete vahetamist. |

Muudatusettepanek 13

Artikli 5 lõige 3

3. Määratud siseriiklikke kontaktpunkte puudutav teave, kaasa arvatud hilisemad muudatused, teatatakse nõukogu peasekretariaadile avaldamiseks Euroopa Liidu Teatajas. | 3. Määratud siseriiklikke kontaktpunkte puudutav teave, kaasa arvatud hilisemad muudatused, teatatakse nõukogule avaldamiseks Euroopa Liidu Teatajas. |

Muudatusettepanek 14

Artikli 6 lõige 1

1. Kui teatatakse sõiduki varastamisest, sisestavad liikmesriikide õiguskaitseorganid varastatud sõiduki kohta teate viivitamatult Schengeni infosüsteemi (SIS) ja - võimaluse korral - Interpoli ASF/varastatud mootorsõidukite süsteemi. | kustutatud |

Muudatusettepanek 15

Artikli 6 lõige 2

2. Teate esitanud liikmesriik tühistab selle tagaotsitavate sõidukite registris viivitamatult, kui sõidukit puudutava teate väljastamise põhjus lakkab olemast või sõiduki omanik tühistab varguse kohta tehtud avalduse. | kustutatud |

Muudatusettepanek 16

Artikli 6 lõige 3

3. Tühjade registreerimistunnistuste vargusest teatamise korral sisestavad liikmesriikide õiguskaitseorganid SISi viivitamatult sellekohase teate. | kustutatud |

Muudatusettepanek 17

Artikkel 7

Artikkel 7 Registreerimine 1. Õiguskaitseorganid ja sõidukiregistriasutused võtavad vajalikud meetmed, et vältida sõidukite registreerimisdokumentide kuritarvitamist ja vargust. 2. Sõiduki (uuesti) registreerimisel konsulteerivad riiklikud sõidukiregistriasutused koostöös õiguskaitseorganitega esialgse registreerimisriigi sõidukiregistri ja artiklis 6 osutatud varastatud sõidukite tagaotsimisregistritega. 3. Et vältida varastatud sõidukite (uuesti) registreerimist, nähakse siseriiklikul tasandil ette kord artikli 6 lõikes 1 osutatud registreerimissüsteemidega konsulteerimiseks või nende ühendamiseks ning ka sõidukite identsuse kontrollimiseks. | kustutatud |

Muudatusettepanek 18

Artikli 8 lõige 1

1. Sõidukite registreerimistunnistuste kuritarvitamise vältimiseks nõuavad õiguskaitseorganid võimaluse korral sõiduki omanikult või sõiduki kasutajalt tagasi registreerimistunnistuse, kui sõiduk on õnnetuses tõsiselt kannatada saanud (täielik kaotus). | 1. Sõidukite registreerimistunnistuste kuritarvitamise vältimiseks peab iga liikmesriik tagama, et nende pädevad asutused võtavad siseriiklikust õigusest lähtuvalt vajalikud meetmed, nõudmaks sõiduki omanikult või sõiduki kasutajalt tagasi registreerimistunnistuse, kui sõiduk on õnnetuses tõsiselt kannatada saanud (täielik kaotus). |

Muudatusettepanek 19

Artikkel 9

Artikkel 9 Europol Õiguskaitseorganid teavitavad Europoli sõidukitega seotud kuritegude toimepanijatest (toimepanijate rühmadest) Europoli volituste ja ülesannete raames. | kustutatud |

Muudatusettepanek 20

Artikkel 12

Artikkel 12 Kokkulepped kolmandate riikidega 1. Euroopa Liidu ja kolmandate riikide vahel sõlmitavad partnerlus- või koostöölepingud sisaldavad võimaluse korral sätet, mis puudutab sõidukitega seotud kuritegevust ja eriti sõidukite kontrollimist registreerimisel kolmandas riigis, kui sõidukid on algselt pärit ühest liikmesriigist. 2. Kolmanda riigi taotlusel sõidukite kontrollimiseks konsulteerib kõnealune liikmesriik siseriikliku Schengeni infosüsteemiga ja selle liikmesriigi sõidukiregistriasutusega. | kustutatud |

[1] ELT C 34, 7.2.2004, lk 18.

--------------------------------------------------